Αυτοκινητόδρομος 1 (Αθήνα - Θεσσαλονίκη - Εύζωνοι)

Ο **Αυτοκινητόδρομος 1** (**A1)**, γνωστός και ως ***Α.Θ.Ε.*** (**Αθήνα - Θεσσαλονίκη - Εύζωνοι**) και παλαιότερα ως *Π.Α.Θ.Ε.* (Πειραιάς - Αθήνα - Θεσσαλονίκη - Εύζωνοι) είναι *(στο μεγαλύτερο μέρος του)* αυτοκινητόδρομος στην Ελλάδα, που αποτελεί τμήμα της Ευρωπαϊκής Διαδρομής Ε75. Με μήκος 550 χιλιόμετρα, ο συγκεκριμένος οδικός άξονας είναι ο κυριότερος της Ελλάδας, διασχίζοντας τη χώρα κατακόρυφα και συνδέοντας την πρωτεύουσα Αθήνα με τις περιοχές της Θεσσαλίας και της Μακεδονίας, καθώς και τη δεύτερη μεγαλύτερη πόλη της χώρας, τη Θεσσαλονίκη. Ξεκινά από το Νέο Φάληρο στον Πειραιά και συνεχίζει βόρεια για να καταλήξει στο συνοριακό σταθμό Ευζώνων, στα σύνορα της Ελλάδας με την Βόρεια Μακεδονία. Πρακτικά, δεν είναι ολοκληρωμένος αυτοκινητόδρομος, καθώς το τμήμα από Κόμβο Αξιού (στο ύψος της Χαλάστρας) έως το Πολύκαστρο, μήκους 48 χλμ. είναι διπλής κατεύθυνσης.

Εκτός από τον Πειραιά, την Αθήνα και την Θεσσαλονίκη, ο Αυτοκινητόδρομος Α1 παρέχει πρόσβαση και σε άλλες πόλεις καθώς και σε πολλά εθνικά πάρκα ή φυσικά πάρκα, μνημεία παγκόσμιας κληρονομιάς και πολλά θέρετρα, ειδικά κατά μήκος της Βόρειας και Κεντρικής Ελληνικής ακτής. Η εθνική σημασία του αυτοκινητόδρομου αντανακλάται μέσω των θετικών οικονομικών επιπτώσεών του στις πόλεις και κωμοπόλεις, που συνδέει καθώς και από τη σημασία του για τον τουρισμό στην Ελλάδα. Ο αυτοκινητόδρομος αποτελείται από δύο λωρίδες κυκλοφορίας *(στο μεγαλύτερο μέρος του)* και μια λωρίδα έκτακτης ανάγκης σε κάθε κατεύθυνση οδήγησης που χωρίζονται με μια κεντρική νησίδα. Όλες οι διασταυρώσεις του Αυτοκινητόδρομου Α1 είναι ανισόπεδες (δηλαδή διαχωρισμένες μεταξύ τους). Καθώς η διαδρομή διασχίζει τραχύ ορεινό και παραθαλάσσιο έδαφος, απαιτεί γέφυρες, οδογέφυρες, σήραγγες και άλλες παρόμοιες κατασκευές σε τμήματα που ολοκληρώθηκαν κατά κόρον την δεκαετία του 2010, συμπεριλαμβανομένης της μεγαλύτερης σήραγγας στην Ελλάδα και γενικά στα Βαλκάνια, αυτή των Τεμπών (Τ2) ή επισήμως ως *[[Σήραγγα Τ2 Τεμπών|Μαρίνου Αντύπα-Ρήγα Φεραίου]]* μήκους 6 χιλιομέτρων. 

Σήμερα, η κατασκευή, η λειτουργία και η συντήρηση του Αυτοκινητοδρόμου 1 έχουν κατά το μεγαλύτερο μέρος του παραχωρηθεί σε ιδιωτικές εταιρείες: την Αυτοκινητόδρομος Αιγαίου Α.Ε. (Κλειδί Ημαθίας - Ράχες Φθιώτιδας), την Κεντρική Οδός Α.Ε. (Ράχες Φθιώτιδας - Σκάρφεια Φθιώτιδας), την Νέα Οδός Α.Ε. (Σκάρφεια Φθιώτιδας - Μεταμόρφωση Αττικής) και την Νέα Εγνατία Οδός Παραχώρηση Α.Ε. (Κλειδί Ημαθίας - Ευζώνοι). Το τμήμα Μεταμόρφωση Αττικής - Α/Κ Ποσειδώνος (Νέο Φάληρο) παραμένει σε δημόσια διαχείρηση από την Περιφέρεια Αττικής.

## Περιγραφή διαδρομής
[αριστερά|μικρογραφία|Ο Α1 στο [Κλειδί Ημαθίας]]
Ο Α.Θ.Ε κινείται στον άξονα νότου-βορρά, ενώνοντας την Αττική με την Κεντρική Μακεδονία, μέσω της Στερεάς Ελλάδας και της Θεσσαλίας. Σε όλο του το μήκος είναι μέρος της Ευρωπαϊκής Οδού 75, και, μόνο στο τμήμα Κλειδί Ημαθίας - Αξιός, όπου κινείται μαζί με την Εγνατία Οδό, είναι τμήμα και της Ευρωπαϊκής Οδού 90.

Σχεδόν όλος ο αυτοκινητόδρομος, είναι τετράιχνος, δηλαδή, με δύο ή περισσότερες λωρίδες άνα ρεύμα κυκλοφορίας και διαχωριστικό στηθαίο στην μέση. Εξαίρεση αποτελεί το τμήμα Αξιός - Πολύκαστρο, το οποίο έχει μία λωρίδα ανά κατεύθυνση. Το μήκος του υπολογίζεται στα 550 χιλιόμετρα.

Το τμήμα από το Φάληρο μέχρι την Μεταμόρφωση είναι γνωστό ως Λεωφόρος Κηφισού και πήρε το όνομά της από τον Κηφισό ποταμό, τον οποίο καλύπτει. Η Λεωφόρος Κηφισού είναι το μόνο τμήμα που η λειτουργία και η συντήρηση του δεν παραχωρηθεί σε ιδιωτική εταιρεία.

Ο Α.Θ.Ε φέρει μετωπικούς και πλευρικούς σταθμούς διοδίων σε όλο του το μήκος, πλην της Λεωφόρου Κηφισού. 

## Ιστορικό

### 1950 - 1973: Προϊστορία
Η παλαιά Εθνική Οδός 1, ήταν μια ιστορική οδός, η οποία σύνδεε την Αθήνα με το Τελωνείο των Ευζώνων, μέσω Δεκέλειας, Αταλάντης, Καμένων Βούρλων, Θερμοπύλων, Λαμίας, Στυλίδας, Αλμυρού, Βελεστίνου, Λάρισας, Κοιλάδας Τεμπών, Κατερίνης, Αλεξάνδρειας, Χαλκηδόνας, Γέφυρας και Πολύκαστρου. Ωστόσο, με την πάροδο του χρόνου, οι προδιαγραφές της άρχισαν να θεωρούνται παρωχημένες, καθώς στην υπόλοιπη Ευρώπη άρχισαν να φτιάχνονται σύγχρονοι για την εποχή αυτοκινητόδρομοι. Έτσι, στα μέσα της δεκαετίας του '50, ξεκίνησαν οι εργασίες κατασκευής σε νέα χάραξη της οδού, οι οποίες ξεκίνησαν το 1959 με την παράδοση του τμήματος Λάρισα - Κατερίνη (Αργότερα, ακολούθησαν και τα τμήματα Αθήνα - Λαμία το 1962 και Λαμία - Λάρισα το 1967) και ολοκληρώθηκαν το 1973, με την παράδοση του τμήματος Κατερίνη - Θεσσαλονίκη - Εύζωνοι. Στο μεγαλύτερο μέρος του είχε πλάτος 13-14 μέτρα (εκτός του τμήματος της Κοιλάδας των Τεμπών, που ήταν 10 μ., λόγω του ιδιότυπου ανάγλυφου) και 2 λωρίδες κυκλοφορίας (1 λωρίδα + 1 βοηθητική λωρίδα ανά κατεύθυνση), χωρίς διαχωριστική νησίδα. Το τμήμα Πολύκαστρο - Εύζωνοι ήταν το πρώτο τμήμα με διατομή αυτοκινητοδρόμου. 

### Δεκαετία του 1980: Έναρξη της αναβάθμισης σε αυτοκινητόδρομο
Οι εργασίες για τη μετατροπή σε κλειστό αυτοκινητόδρομο ξεκίνησαν στα μέσα της δεκαετίας του 1980, με την κατασκευή των τμημάτων κόμβος Κλειδίου - Γαλλικός ποταμός (παραδόθηκε το 1988), Στρατόπεδο Μπογιατίου - κόμβος Κρυονερίου (παραδόθηκε το 1989) (4,5 χλμ.), κόμβος Οινοφύτων - κόμβος Σχηματαρίου (παραδόθηκε το 1989) (12,5 χλμ.), κόμβος Ριτσώνας - κόμβος Θήβας (παραδόθηκε το 1989) (14,8 χλμ.). Στις αρχές της δεκαετίας του 1990 ξεκίνησαν οι εργασίες σε όλο το μήκος των τμημάτων Αθήνα - κόμβος Θήβας, και Κατερίνη - Κλειδί.

### 1990 - 2014: Ολοκλήρωση του μεγαλύτερου μέρους
Ήδη από το 1995, η Εθνική Οδός 1 είχε διατομή αυτοκινητόδρομου στα τμήματα Αθήνα - Λίμνη Υλίκη, Κατερίνη - Κλειδί - Θεσσαλονίκη και Πολύκαστρο - Εύζωνοι, ενώ το 1998, είχε έξι λωρίδες στο τμήμα Μεταμόρφωση Αττικής - Θήβα και τέσσερις στο τμήμα Θήβα - Ευαγγελισμός Τεμπών, με εξαίρεση μερικά τμήματα στην Μαγνησία, τα οποία εξακολουθούσαν να έχουν δύο. 

Το 2002 ολοκληρώθηκε το τμήμα Λίμνη Υλίκη - Άγιος Κωνσταντίνος (αν και σε ορισμένα σημεία του συγκεκριμένου τμήματος οι διασταυρώσεις είχαν ήδη γίνει ανισόπεδοι κόμβοι όπως ο Α/Κ Κάστρου, ο Α/Κ Τραγάνας και ο Α/Κ Αρκίτσας από το 1994, όπως επίσης το χρονικό διάστημα μεταξύ 1998 - 1999 είχαν ολοκληρωθεί τμηματικά ορισμένα κομμάτια όπως το Λίμνη Υλίκη - Κάστρο και Τραγάνα - Άγιος Κωνσταντίνος. Η καθυστέρηση που δημιουργήθηκε με αποτέλεσμα να ολοκληρωθεί το 2002 ήταν λόγω του ορεινού ανάγλυφου της περιοχής μεταξύ του Κάστρου και της Τραγάνας όπως επίσης και η ανακατασκευή του σταθμού διοδίων της Τραγάνας).

Το 2004 κατασκευάστηκε η πρώτη σήραγγα του Α1, η σήραγγα Κατερίνης (σήραγγες Μέγας Αλέξανδρος και Φίλιππος), ενώ το ίδιο έτος ολοκληρώθηκε όλος ο άξονας της Λεωφόρου Κηφισού, η οποία είναι το τμήμα του δρόμου που ενώνει την Μεταμόρφωση Αττικής με το Φάληρο, πάνω από τον Κηφισό ποταμό, εντός της Αθήνας. 

Μερικοί κόμβοι και πολλά Σ.Ε.Α ήταν μη ολοκληρωμένοι, ειδικά στο τμήμα Ράχες - Βελεστίνο. Το 2005, είχε ολοκληρωθεί σε όλο το μήκος μαζί με τους υπόλοιπους ανισόπεδους κόμβους, εκτός του Πετάλου του Μαλιακού και των Τεμπών.

Μετά από δυστυχήματα στο παλαιό Πέταλο Του Μαλιακού που είναι τμήμα της Εθνικής Οδού 1, ήρθε η ώρα το 2003 να κατασκευαστεί καινούργιος αυτοκινητόδρομος στο Πέταλο του Μαλιακού. Το έργο περιλάμβανε την κατασκευή σηράγγων στο τμήμα αυτοκινητόδρομου με την μεγαλύτερη σήραγγα την Σήραγγα Κνημίδας, στον Άγιο Κωνσταντίνο. Το νέο Πέταλο του Μαλιακού, ξεκινάει από τον Α/Κ Λογγού στον Άγιο Κωνσταντίνο μέχρι τον Α/Κ Καραβόμυλου, κοντά στις Ράχες.

Το 2007 παραδόθηκαν στην κυκλοφορία τα πρώτα τμήματα του Πετάλου του Μαλιακού, η Παράκαμψη Αγίου Κωνσταντίνου, η Παράκαμψη Καμένων Βούρλων και το τμήμα Αγία Παρασκευή - Αγία Μαρίνα μήκους 4,5 χλμ. Το 2008 παραδόθηκε το τμήμα Παράκαμψη Θερμοπυλών - Μπράλου. Το 2009 ολοκληρώθηκε ο Μετωπικός Σταθμός Διοδίων Αγίας Τριάδας.

### 2014 - σήμερα
Το 2014, ολοκληρώθηκε ο Α/Κ Βελεστίνου, ο οποίος συνδέει τον Α.Θ.Ε με τον Βόλο,  ενώ το 2015 παραδόθηκε στην κυκλοφορία το τελευταίο τμήμα του Πετάλου του Μαλιακού Στυλίδα - Ράχες με τις σήραγγες της Στυλίδας, με τον αναβαθμισμένο Α/Κ Λαμίας και τη νέα γέφυρα του Σπερχειού (παράκαμψη Λαμίας)  με τη σύμβαση ανάθεσης για τα τελευταία αυτά τμήματα να έχει υπογραφεί το φθινόπωρο του 2008 και με αρχικό πλάνο ολοκλήρωσης το 2010. Το 2015 επίσης κατασκευάστηκε ο καινούργιος Μετωπικός Σταθμός Διοδίων Μαυρομαντήλας. Ακολούθησε το τμήμα Ευαγγελισμός - Σκοτίνα (παράκαμψη Τεμπών και Πλαταμώνα), μήκους 25 χιλιομέτρων και με τις μεγάλες σήραγγες στα Τέμπη τον Απρίλιο του 2017. Μετά από αυτήν την ημέρα, το πιο βασικό και σημαντικό τμήμα του Α1 είχε ολοκληρωθεί. Το ταξίδι Αθήνα - Θεσσαλονίκη, πια γίνεται με ασφάλεια χωρίς διακοπές του αυτοκινητόδρομου. Το τμήμα Χαλάστρα - Πολύκαστρο είναι ακόμα οδός ταχείας κυκλοφορίας.

Το Νοέμβριο του 2017, με την εκκίνηση του διαγωνισμού για την ιδιωτικοποίηση της Εγνατίας Οδού και την ανακοίνωση των όρων αυτής, έγινε γνωστό ότι το ΤΑΙΠΕΔ ενδέχεται να συμπεριλάβει στο αντικείμενο της Σύμβασης Παραχώρησης και την αναβάθμιση του τμήματος Χαλάστρα – Πολύκαστρο από οδό ταχείας κυκλοφορίας σε κλειστό αυτοκινητόδρομο, κάτι που επιβεβαιώθηκε το Σεπτέμβριο του 2018. Το κόστος κατασκευής εκτιμάται ότι ξεπερνά τα 200 εκατομμύρια ευρώ, ενώ και το υπόλοιπο τμήμα του άξονα από το Πολύκαστρο μέχρι τους Ευζώνους, που έχει ήδη χαρακτηριστικά αυτοκινητόδρομου, θα αναβαθμιστεί με πιο σύγχρονα χαρακτηριστικά όπως στηθαία ασφαλείας, νέα σήμανση και βελτίωση του οδοστρώματος.

Τον Οκτώβριο του 2023 πραγματοποιήθηκε συλλαλητήριο στον ΣΕΑ Πολυκάστρου, με διακοπή της κυκλοφορίας, από κατοίκους και φορείς του Δήμου Παιονίας της Περιφερειακής Ενότητας Κιλκίς και της Περιφέρειας Κεντρικής Μακεδονίας, παρουσία του Περιφερειάρχη Απόστολου Τζιτζικώστα, ως διαμαρτυρία για την κατάσταση του δρόμου που ακόμα απομένει διπλής κατέυθυνσης, σε μια προσπάθεια πίεσης προς ολοκλήρωση του αυτοκινητόδρομου σ' αυτό το τμήμα (Πολύκαστρο - Χαλάστρα μήκους 48 χλμ.), όπου διέρχονται 8.000.000 οχήματα ετησίως .

Από τη δεκαετία του 2010 και μετά, μαζί από την κατασκευή τμημάτων, έχει ξεκινήσει και η βαριά συντήρηση και ανακατασκευή τμημάτων. Τον Μάρτιο του 2022 ξεκίνησε η αναβάθμιση της Σήραγγας Αλέξανδρος (κλάδος της Σήραγγας Κατερίνης) και αναμένεται να ολοκληρωθεί μέχρι το τέλος του Ιουνίου του 2024. Το 2020 ξεκίνησε η ανακατασκευή του κλάδου προς Θεσσαλονίκη και Ευζώνους της γέφυρας του Αλιάκμονα Ποταμού, η οποία ολοκληρώθηκε τον Δεκέμβριο του 2022. Τον Ιανουάριο του 2024 ξεκίνησε η βαριά συντήρηση του κλάδου προς Θεσσαλονίκη και Ευζώνους της γέφυρας του Αξιού Ποταμού η οποία ολοκληρώθηκε τον Μάρτιο του 2025.

## Στοιχεία Έργου
Σχεδόν όλος ο αυτοκινητόδρομος, είναι τετράιχνος, δηλαδή, με δύο ή περισσότερες λωρίδες άνα ρεύμα κυκλοφορίας και διαχωριστικό στηθαίο στην μέση. Εξαίρεση αποτελεί το τμήμα Αξιός - Πολύκαστρο, το οποίο έχει μία λωρίδα ανά κατεύθυνση, χωρίς διαχωριστικό, και με διατομή δίιχνης οδού ταχείας κυκλοφορίας.

## Τμήματα

### Εύζωνοι - Πολύκαστρο
Το πρώτο τμήμα αυτοκινητόδρομου στον Α.Θ.Ε. Διασχίζει τα τοπικά χωριά στην περιοχή των Ευζώνων και του Πολύκαστρου. Στους Εύζωνους βρίσκεται το Τελωνείο Ευζώνων που ενώνει την Ελλάδα με την Βόρεια Μακεδονία. 

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Είναι σχεδιασμένη η ανακαίνηση αυτού του τμήματος με **σύγχρονες** προδιαγραφές αυτοκινητόδρομου. Συντηρείται από την Νέα Εγνατία Οδός Παραχώρηση Α.Ε.

### Πολύκαστρο - Αξιός
Το μοναδικό τμήμα στον Αυτοκινητόδρομο Α.Θ.Ε που δεν είναι αναβαθμισμένο σε αυτοκινητόδρομο. Θεωρείται το πιο επικίνδυνο τμήμα του άξονα, λόγω συνεχών ατυχημάτων. Έχει συνολικά δύο λωρίδες κυκλοφορίας (μία ανά κατεύθυνση) με Λ.Ε.Α. Ειδικότερα ο Α/Κ Έδεσσας (Γέφυρα) είναι η μόνη εξαίρεση που έχει μορφή αυτοκινητόδρομου.

Λόγω της ανεπαρκούς συντήρησης και τον υψηλό βαθμό επικινδυνότητας στην κυκλοφορία σε αυτό το τμήμα, αναμένεται η αναβάθμιση του σε σύγχρονο αυτοκινητόδρομο. Συντηρείται από την Νέα Εγνατία Οδός Παραχώρηση Α.Ε.

### Αξιός - Κλειδί
Κοινό τμήμα αυτοκινητόδρομου με την Εγνατία Οδό. Διασταυρώνεται με την Νέα Δυτική Είσοδο Θεσσαλονίκης στον Α/Κ Αξιού και με την υπόλοιπη Εγνατία Οδό (προς Ηγουμενίτσα) στον Α/Κ Κλειδιού. 

Διαθέτει συνολικά έξι λωρίδες κυκλοφορίας (τρεις ανά κατεύθυνση) με Λ.Ε.Α. Συντηρείται από την Νέα Εγνατία Οδός Παραχώρηση Α.Ε.

### Κλεδί - Κατερίνη
Σύγχρονο τμήμα αυτοκινητόδρομου με *(υπο κατασκευή)* αναβαθμισμένες γέφυρες που διασχίζει παραλίες και χωριά (Μακρύγυαλος, Κορινός, Αιγίνιο, Μεθώνη) και καταλήγει στην πόλη της Κατερίνης. 

Διαθέτει συνολικά έξι λωρίδες κυκλοφορίας (τρεις ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Παράκαμψη Κατερίνης (Σήραγγα Κατερίνης)
Το 2004 παραδόθηκε στην κυκλοφορία η Σήραγγα Κατερίνης. Παρακάμπτει υπογείως την πόλη της Κατερίνης. Το 2022 ξεκίνησε η βαριά συντήρηση των σηράγγων με αποτέλεσμα την αλλαγή κυκλοφορίας στον αντίθετο κλάδο της σήραγγας.

Διαθέτει συνολικά έξι λωρίδες κυκλοφορίας (τρεις ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Κατερίνη - Σκοτίνα
Σύγχρονο τμήμα αυτοκινητόδρομου που διασχίζει παραλίες και βρίσκεται παράλληλα με τον Όλυμπο.

Διαθέτει συνολικά έξι λωρίδες κυκλοφορίας (τρεις ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Παράκαμψη Τεμπών
Τμήμα αυτοκινητόδρομου με τρεις οδικές σήραγγες που παρακάπτουν τις επικύνδυνες στροφές της Εθνικής Οδού 1.

#### Παράκαμψη Πλαταμώνα (Σκοτίνα - Ραψάνη)
Παρακάμπτει τις επικύνδυνες στροφές του Πλαταμώνα με την Σήραγγα Πλαταμώνα. Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

##### Ραψάνη - Ευαγγελισμός
Παρακάμπτει την επικύνδυνη Κοιλάδα Των Τεμπών με τις δύο Σήραγγες Τεμπών (Τ1, Τ2). Η Σήραγγα Τεμπών Τ2 είναι η μεγαλύτερη οδική σήραγγα της Ελλάδας. Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Ευαγγελισμός - Λάρισα
Τμήμα αυτοκινητόδρομου που ενώνει τον Ευαγγελισμό Τεμπών με την ΒΙ.ΠΕ Λάρισας. Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Παράκαμψη Λάρισας
Τμήμα αυτοκινητόδρομου που παρακάμπτει την πόλη της Λάρισας και τα φανάρια της Εθνικής Οδού 1 μέσα στην πόλη.

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Λάρισα - Ράχες
Τμήμα αυτοκινητόδρομου που διασχίζει προάστια της Λάρισας, το Βελεστίνο (Α/Κ Βελεστίνου προς Βόλο) και τις Ράχες.

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Αυτοκινητόδρομος Αιγαίου Α.Ε.

### Πέταλο Του Μαλιακού
Τμήμα αυτοκινητόδρομου που παρακάμπτει την Στυλίδα και την Λαμία. Εκεί βρίσκεται η αρχή του Αυτοκινητόδρομου 3 (Ε65). Στην συνέχεια παρακάμπτει τα Καμένα Βούρλα και τις επικύνδυνες στροφές της Εθνικής Οδού 1 στον Άγιο Κωνσταντίνο με την Σήραγγα Κνημίδας και τις υπόλοιπες οδικές σήραγγες.

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Κεντρική Οδος Α.Ε (Ράχες - Σκάρφεια) και την Νέα Οδός Α.Ε (Σκάρφεια - Άγιος Κωνσταντίνος).

### Άγιος Κωνσταντίνος - Ακραίφνιο
Τμήμα αυτοκινητόδρομου που διασχίζει την Αρκίτσα, τους Λιβανάτες, την Τραγάνα, την Μαλεσίνα και το Ακραίφνιο.

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Νέα Οδός Α.Ε.

### Ακραίφνιο - Θήβα
Τμήμα αυτοκινητόδρομου που παρακάμπτει την Λίμνη Υλίκη.

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Νέα Οδός Α.Ε.

### Θήβα - Σχηματάρι
Τμήμα αυτοκινητόδρομου που παρακάμπτει την Θήβα και το Σχημάταρι. Στο τέλος του τμήματος βρίσκεται η αρχή του Αυτοκινητόδρομου 11 που ενώνει το Σχηματάρι με την πόλη της Χαλκίδας στην Εύβοια.

Διαθέτει συνολικά τέσσερις λωρίδες κυκλοφορίας (δύο ανά κατεύθυνση) με Λ.Ε.Α. Συντηρείται από την Νέα Οδός Α.Ε.

### Σχηματάρι - Μεταμόρφωση
Τμήμα αυτοκινητόδρομου που διασχίζει τα Οινόη, τα Οινόφυτα, την Μαλακάσα, την Βαρυπόμπη, τον Άγιο Στέφανο, τις Αχαρναί και την Μεταμόρφωση.

Διαθέτει έξι λωρίδες κυκλοφορίας (τρεις ανά κατεύθυνση) με Λ.Ε.Α. Συντηρείται από την Νέα Οδός Α.Ε.

### Λεωφόρος Κηφισού

Αυτοκινητόδρομος που διασχίζει τα δυτικά προάστια Αττικής και καταλήγει στο Παλαιό Φάληρο (Σ.Ε.Φ). Διαθέτει συνολικά έξι λωρίδες κυκλοφορίας (τρεις ανά κατεύθυνση) με Λ.Ε.Α και στο τμήμα Οδός Αχαρνών - Α/Κ Αθήνας διαθέτει συνολικά οκτώ λωρίδες κυκλοφορίας (τέσσερις ανά κατεύθυνση) με Λ.Ε.Α. Το τμήμα αυτό δεν διαχειρίζεται από καμία ιδιωτική εταιρεία.

##### Όλα τα τμήματα

## Κόμβοι

## Κάθετοι
Ο Αυτοκινητόδρομος ΑΘΕ έχει τους εξής κάθετους άξονες: (Με μπεζ οι ολοκληρωμένοι και με λευκό οι μη-ολοκληρωμένοι.)

## Εικόνες
### Τμήματα του Αυτοκινητοδρόμου

Αρχείο:A1 Motorway, Greece - Section Evzoni-Polykastro - 02.jpg|Ο Α1 στο Πολύκαστρο κοντά στα σύνορα με τη Βόρεια Μακεδονία.
Αρχείο:Aytokinhtodromos 1 Greece near Katerini.JPG|Ο Α1 στο Λιτόχωρο, κοντά στην Κατερίνη, 90 χιλιόμετρα από τη Θεσσαλονίκη.
Αρχείο:A1 Motorway close to Larissa.JPG|Ο Α1 κοντά στην Λάρισα.
Αρχείο:GR national road 1.jpg|Ο Α1 κοντά στην Αταλάντη.
Αρχείο:A1 Highway Greece.JPG|Ο Αυτοκινητόδρομος κοντά στο Μαρτίνο.
Αρχείο:Autogrill-greece-A1 2009.jpg|Ο Αυτοκινητόδρομος κοντά στην Αθήνα με το μεγάλο Σ.Ε.Α Μαλακάσας (παλαιότερα γνωστό ως "Σείρειος") από πάνω.
Αρχείο:Χιόνι στην Μαλακάσα 7056.JPG|Χιόνι στον αυτοκινητόδρομο στο πέρασμα της Μαλακάσας.
Αρχείο:A1 motorway Greece Larissa Bypass.jpg|Άποψη της παράκαμψης Λάρισας
Αρχείο:National Road 1 (PATHE) in Athens.jpg|Ο Αυτοκινητόδρομος διασχίζοντας την Μητροπολιτική περιοχή της Αθήνας.
Αρχείο:20090426 Kifissos river view from a bridge Athens.jpg|Η Λεωφόρος Κηφισού με το ομώνυμο ποτάμι.
Αρχείο:National Road 1 (PATHE) in Athens 02.jpg|Το τέλος του Α1, ο κόμβος Σ.Ε.Φ.
Αρχείο:A1 motorway Greece near Akrefnio.jpg|Ο Αυτοκινητόδρομος κοντά στο Ακραίφνιο
Αρχείο:A1 motorway Greece near Thermopyles.jpg|Ο Αυτοκινητόδρομος στις Θερμοπύλες
Αρχείο:A1 motorway Greece near Theologos.jpg|Ο Αυτοκινητόδρομος κοντά στον Θεολόγο
Αρχείο:A1 motorway Greece near Lamia.jpg|Ο Αυτοκινητόδρομος κοντά στην Λαμία
Αρχείο:A1 motorway Greece near Thermopyles interchange.jpg|Ο Αυτοκινητόδρομος πριν τον κόμβο Θερμοπυλών
Αρχείο:A1 motorway near Arkitsa.jpg|Ο Αυτοκινητόδρομος κοντά στην Αρκίτσα
Αρχείο:A1 motorway Greece near Makrychori.jpg|Ο Αυτοκινητόδρομος κοντά στο Μακρυχώρι
Αρχείο:A1 motorway Greece near Evangelismos.jpg|Ο Αυτοκινητόδρομος κοντά στον Ευαγγελισμό
Αρχείο:A1 motorway Greece Evangelismos rest area.jpg|Το Σ.Ε.Α Ευαγγελισμού
Αρχείο:A1 highway Greece near Makrygialos.jpg|Ο Αυτοκινητόδρομος κοντά στον Μακρύγιαλο
Αρχείο:A1 highway Greece near Nea Agathoupoli.jpg|Ο Αυτοκινητόδρομος κοντά στην Νέα Αγαθούπολη
Αρχείο:A1 highway Greece near Kleidi.jpg|Ο Αυτοκινητόδρομος κοντά στο Κλειδί, στον κόμβο με την Εγνατία Οδό
Αρχείο:A1 highway Greece near Aigani.jpg|Ο Αυτοκινητόδρομος δυτικά της Αιγάνης
Αρχείο:A1 highway Greece near Rapsani.jpg|Ο Αυτοκινητόδρομος κοντά στην Ραψάνη, στην βόρεια είσοδο της Σήραγγας Τ2 Τεμπών
Αρχείο:A1 highway Greece near Gyrtoni Larisa.jpg|Ο Αυτοκινητόδρομος κοντά στην Γυρτώνη, βόρεια της Λάρισας


### Διόδια

Αρχείο:Afidnes Tolls 2018.jpg|Ο Μετωπικός Σταθμός Διοδίων Αφιδνών, 2018 (μετά την ανακαίνηση)
Αρχείο:Diodia 001.JPG|Ο Μετωπικός Σταθμός Αφιδνών, 2007 (πριν την ανακαίνηση)
Αρχείο:Diodia 002.JPG|Ο παλαιός Μετωπικός Σταθμός Διοδίων Σχηματαριού, 2007
Αρχείο:A1 motorway Greece Agia Triada toll station.jpg|Ο Μετωπικός Σταθμός Διοδίων Αγίας Τριάδας
Αρχείο:Diodia 003.JPG|Ο Μετωπικός Σταθμός Διοδίων της Πελασγίας (πριν την αναικαίνηση)
Αρχείο:A1 Makrychori Tolls 2018.jpg|Ο Μετωπικός Σταθμος Διοδιων του Μακρυχωρίου
Αρχείο:A1-A2 Motorway, Greece - Section Axios (Evzoni)-Klidi (Veria) - Nea Malgara Tolls - 03.jpg|Ο Μετωπικός Σταθμός Διοδίων Μαλγάρων στο κοινό τμήμα Α.Θ.Ε -Εγνατίας Οδού 


### Σήραγγες

Αρχείο:A1 Katerini Alexandros tunnel 2013.jpg|Η Σήραγγα Αλέξανδρος (κλάδος της Σήραγγας Κατερίνης) στην Κατερίνη.
Αρχείο:A1 in Tempi new type photo.jpg|Η Σήραγγα Τ2 μήκους 6 χλμ. στα Τέμπη.
Αρχείο:Motorway A1 near Agios Konstantinos.JPG|Η Σήραγγα Κνημίδας στον Άγιο Κωνσταντίνο.
Αρχείο:A1 Motorway tunnel near Agios Konstantinos.JPG|Εσωτερικά της Σήραγγα Κνημίδας στον Άγιο Κωνσταντίνο.
Αρχείο:A1 motorway Greece, tunnel near Kamena Vourla.jpg|Σήραγγα στα Καμμένα Βούρλα.


### Ενημερωτικές ταμπέλες

Αρχείο:Maliakos 001.JPG|Ενημερωτική ταμπέλα του ΥΠΕΧΩΔΕ για το Πέταλο του Μαλιακού κατά τη διάρκεια των έργων εκσυγχρονισμού.


## Πηγές
* ΦΕΚ 253ΑΑΠ/2015 *Χαρακτηρισμός και Αρίθμηση Αυτοκινητοδρόμων*

## Αναφορές


## Βιβλιογραφία
* Ενημερωτικό φυλλάδιο ΥΠΕΧΩΔΕ για το τμήμα Λάρισα-Κατερίνη.
* Ενημερωτικό φυλλάδιο ΥΠΕΧΩΔΕ για το τμήμα Λαμία–Λάρισα.
* Ενημερωτικές ταμπέλες του ΥΠΕΧΩΔΕ για τα τμήματα Παράκαμψη Αγίου Κωνσταντίνου και Πέταλο Μαλιακού.

## Εξωτερικοί σύνδεσμοι

* Ο επίσημος ιστότοπος του Αυτοκινητοδρόμου Αιγαίου Α.Ε.
* Ο επίσημος ιστότοπος της Κεντρικής Οδού Α.Ε
* Ο επίσημος ιστότοπος της Νέας Οδού Α.Ε.
* Σταθμοί Εξυπηρέτησης  Αυτοκινητιστών της Αυτοκινητόδρομος Αιγαίου Α.Ε.

## Χάρτες
* Διαδραστικός χάρτης της Νέα Οδός ΑΕ. (Περιλαμβάνει και τους κόμβους του ΑΘΕ στο τμήμα Μεταμόρφωση-Σκάρφεια)
* Διαδραστικός χάρτης της Κεντρική Οδός ΑΕ (Περιλαμβάνει και τους κόμβους του ΑΘΕ στο τμήμα Σκάρφεια-Ράχες)
* Διαδραστικός χάρτης της Αυτοκινητόδρομος Αιγαίου ΑΕ (Περιλαμβάνει και τους κόμβους του ΑΘΕ στο τμήμα Ράχες-Κλειδί)
* Διαδραστικός χάρτης της Εγνατία Οδός ΑΕ  (Περιλαμβάνει και τους κόμβους του ΑΘΕ στο τμήμα Κλειδί-Εύζωνοι)

Κατηγορία:Αυτοκινητόδρομοι της Ελλάδας